Eelnõu 21.09.2023

Algataja: vallavalitsus

Ettekandja: vallavanem Mikk Järv



**KANEPI VALLAVOLIKOGU**

**MÄÄRUS**

Kanepi 21.09.2023 nr 1-2/

**Munitsipaaleluruumi üüri piirmäära kehtestamine**

Määrus kehtestatakse kohaliku omavalitsuse korralduse seaduse § 22 lg 1 punkti 37 ja elamuseaduse § 371 lõike 1 alusel.

**§ 1. Üüri piirmäär**

(1) Kanepi valla omandis olevate eluruumide üüri alammäär on 1 eurot ja ülemmäär 5 eurot kuus eluruumi üldpinna ühe ruutmeetri kohta. Nimetatud piirmäärad ei sisalda eluruumi kasutamisega seotud kõrvalkulusid (vee- ja kanalisatsiooniteenuse, kütte, elektrienergia, prügiveo jms).

(2) Kanepi Vallavalitsusel on õigus diferentseerida üüri suurust võttes arvesse eluruumi asukohta, ehituslikku seisukorda ja varustatust küttega, veevarustuse ja kanalisatsiooni olemasolu, eluruumis teostatud remonte ja renoveerimisi, samuti taotleja majanduslikku olukorda.

**§ 2. Rakendussätted**

Määrus jõustub kolmandal päeval pärast Riigi Teatajas avaldamist.

Piret Rammul

volikogu esimees

**SELETUSKIRI**

Kanepi Vallavolikogu määruse eelnõule

„Munitsipaaleluruumi üüri piirmäära kehtestamine“

Kohaliku omavalitsuse korralduse seaduse § 22 lõike 1 punkti 37 kohaselt otsustab volikogu temale seadusega ainupädevusse antud küsimused. Elamuseaduse § 371 kohaselt on kohaliku omavalitsuse volikogul õigus kehtestada oma haldusterritooriumil asuvatele munitsipaalomandis olevatele eluruumidele üüri piirmäärad. Kohaliku omavalitsuse volikogu muudab üüri piirmäärasid üks kord 12 kuu jooksul, kui üüri mõjutavad hinnad on viimasest piirmäärade kehtestamisest arvates muutunud.

Käesoleva määrusega kehtestatakse Kanepi valla omandis olevate eluruumide üüri piirmäärad. Üüri alampiirmääraks on 1 eurot ja ülemmääraks 5 eurot kuus ühe eluruumi ruutmeetri kohta. Üüri piirmäära sisse ei arvestata eluruumi kommunaalteenuste kulu. Vallavalitsusel on õigus määrata alam- ja ülemmäära piires üüri hind, lähtuvalt üürile antava eluruumi seisukorrast ja eluruumi taotleja majanduslikust olukorrast.

Kehtivate üürilepingute puhul rakendatakse käesolevat määrust kooskõlas võlaõigusseaduse § 299 ja üürilepingu sätetega.

Vastavalt Kanepi Vallavolikogu 23.01.2018 määruse nr 1 „Kanepi vallavara valitsemise kord“ § 13 lõikele 1 kehtestab vallavalitsus eluruumi kasutusse andmise korra.

Ettepanek üüri piirmääradeks on esitatud ning heaks kiidetud majandus- ja eelarvekomisjoni 06.09.2023 toimunud koosolekul.

Eelnõu koostas

Katrin Slungin

vallasekretär